Umsagnir vegna draga að frumvarpi til laga um til laga um vernd, velferð og veiðar villtra fugla og villtra spendýra.

14.gr Málefni hvítabjarna.

Hvítabjörn ætti að fella um leið og hann nemur land. Það er ekki lifandi hér fyrir hann nema að hætta stafi af honum.

24.gr Veiðiaðferðir

*10. Fastan ljósgjafa, nema til refa- og minkaveiða.*

*11. Búnað til að lýsa upp skotmörk, t.d. ljósbúnað festan við byssu.*

Lagt er til að númer 11 verði leyft til refa- og minkaveiða líkt og er leyfilegt í númer 10 að nota fastan ljósgjafa. Það mætti örugglega þræta líka fyrir það að ljósbúnaður festur við byssu væri fastur ljósgjafi sem væri þá leyfilegur til refa- og minnkaveiða.

*15. Hljóðdeyfa, nema á stóra riffla sem nota miðkveikt skot og uppfylla skilyrði vopnalaga.*

Lagt er til að í ákvæði númer 15 verði leyfinlegt að nota hljóðdeyfa á stóra og litla riffla sem uppfylla skilyrði vopnalaga. Einnig að leyfinlegt verði að nota hljóðdeyfa á haglabyssur.

Vitað er til að undanþágur hafi verið veittar fyrir hljóðdeyfa á önnur vopn fyrir refaskyttur að því skilyrði að hægt sé að sýna fram á ráðningarsamning. Þá er verið að tala um hljóðdeyfa á minni riffla (A-leyfi) og haglabyssur.

Ég sé ekki hverju það ætti að breyta hvort það ætti að vera leyfinlegt eingöngu fyrir ákveðin hóp að nota hljóðdeyfa á eitthvað annað en stærri riffla heldur en að allir mættu það.

Sé maður búinn að vera refaskytta einusinni og fjárfesta í slíkum hljóðdeyfi þá held ég að það sé ekki farið fram á að maður þurfi að losa sig við hann skyldi maður hætta starfinu.

Einnig ættu þá allir að fá að njóta sömu þæginda hvað varðar að geta minnkað hljóðmengun.

27. gr. Útgáfa veiðikorta

Lagt er til að útgáfa veiðikorta, sem og skotvopnaleyfi. Verði gefið út rafrænt með sama hætti og rafræn ökuskírteini.